Gunter Armonat

Gunter Armonat (* 3. Februar 1945 in Kiel) is en düütschen Verwaltungsbeamten un Politiker (parteilos). Von 1999 bet 2006 weer he Landraad von’n Landkreis Stood.

Armonat hett Waterweertschop studeert. Dat Studium hett he as Inschenör afslaten. 1971 hett he as Referendar in Stood anfungen un is denn 1974 Viez-Amtsleiter von dat Waterweertschopsamt worrn. In de Johren 1970 is he bi’n Landkreis Stood Baas von dat Deepboamt worrn. Nadem he von 1983 af an Bodezernent un 1993 Viez-Oberkreisdirekter wesen is, is he 1999 as eersten Landraad von’n Landkreis Stood wählt worrn, de dat in’t Hauptamt deit. He weer parteilosen Kannedaat för de CDU. Bi de Kommunalwahl 2006 weer Armonat nich wedder Kannedaat. Sien Nafolger is denn Michael Roesberg worrn, de al ünner Armonat Eersten Kreisraad weer. 2007 is Armonat Oberdiekgreev von’n Diekverband Keden/Oost worrn. 

Armonat is verheiraadt.

Born
 Hamburger Abendblatt: Zur Person: Gunter Armonat, 28. Oktober 2006, abgerufen am 19. Mai 2010
 21. Februar 2012

Kategorie:Politiker (Düütschland)
Kategorie:Mann
Kategorie:Boren 1945
Kategorie:Börger von Düütschland